cyanic-selkie/wikianc huggingface dataset:
Κύκλος Τύρφινγκ
Η Μάχη του Σάμσε
Το δεύτερο μέρος ασχολείται με το θρύλο του Χγιάλμαρ, του Όρβαρ-Οντ και τη μάχη στο Σάμσε (Samsø). Οι δώδεκα γιοί του Άρνγκριμ συναντούν σε μάχη τους Χγιάλμαρ και Όρβαρ-Οντ, αλλά οι υπερέχοντες αριθμητικά ήρωες σκοτώνουν τους γιούς του Άρνγκριμ. Ο Χγιάλμαρ ωστόσο τραυματίζεται από το Τύρφινγκ και πεθαίνει.
Χέρβορ
Το τρίτο μέρος ασχολείται με την κόρη του Άνγκαντρυ την Χέρβορ και πως ανακτά το Τύρφινγκ από το φάντασμα του πατέρα της. Αργότερα παντρύεται και αποκτά τους γιούς Άνγκαντυρ και Χέιντρεκ.
Χέιντρεκ
Το τέταρτο μέρος ασχολείται με τη σάγκα του Χέιντρεκ του σοφού, βασιλιά των Γότθων, και περιέχει τους γρίφους του Γκεστουμπλίντι. Αν η πρώτη κακή πράξη του σπαθιού είναι η θανάτωση του Χγιάλμαρ, η δεύτερη είναι η κατά λάθος σφαγή του αδερφού του Χέιντρεκ, Άνγκαντυρ. Η τρίτη και τελική πράξη είναι μάλλον όταν οι σκλάβοι του Χέιντρεκ τον δολοφονούν κατά τη διάρκεια εκστρατείας στα Καρπάθια.
Η Μάχη των Γότθων και των Ούννων
Το πέμπτο μέρος είναι για τους γιούς του Χέιντρεκ, Άνγκαντυρ και Χλεντ και πώς ο Χλεντ εισέρχεται στη χώρα των Γότθων με τις Ούνικες ορδές.
Η ιστορία της Σουηδίας
Το τελευταίο μέρος είναι για τη σουηδική ιστορία και τη σειρά των Σουηδών βασιλιάδων από τον Ίβαρ Βιντφάμνε μέχρι τον βασιλιά Φίλιπ Χάλστενσσον.
Δείτε επίσης
Κατηγορία:Σκανδιναβική μυθολογία Γερμανικός παγανισμός
Άνθρακας-14
Ο Άνθρακας-14 είναι ένα ραδιοϊσότοπο του άνθρακα το οποίο χρησιμοποιείται για την μέτρηση της ηλικίας διάφορων οργανισμών.
Βήτα Διάσπαση
Ο άνθρακας 14 υπόκειται σε βήτα διάσπαση:
14C→14N + ηλεκτρόνιο + αντινετρίνο
Ένα νετρόνιο του πυρήνα διασπάται για να δώσει ένα πρωτόνιο και την εκπομπή ενός ηλεκτρονίου και ενός αντινετρίνου. Έτσι, ο ασταθής ραδιενεργός άνθρακας 14 μετασχηματίζεται στο σταθερό μη ραδιενεργό ισότοπο άζωτο-14.
Ραδιοχρονολόγιση με άνθρακα 14
Η ραδιοχρονολόγηση με άνθρακα-14 είναι μια μέθοδος ραδιοχρονολόγησης που χρησιμοποιεί τον άνθρακα-14 για να προσδιορίσει την χρονολόγηση αντικειμένων που έχουν άνθρακα, μέχρι και 60.000 χρόνια.
Blues for the Red Sun
Οι ηχογραφήσεις του δίσκου πραγματοποιήθηκαν το 1992 στα "Sound City Studios" του Βαν Νούι της Καλιφόρνια με παραγωγό τον Κρις Γκος.
Για την προώθηση του άλμπουμ, οι Kyuss περιόδευσαν με ονόματα όπως οι Faith No More, White Zombie και Danzig και στις αρχές του 1993 άνοιγαν τις εμφανίσεις των Metallica στην αυστραλιανή του περιοδεία. Παράλληλα, γυρίστηκαν βίντεο κλιπ για τα κομμάτια "Green Machine" και "Thong Song, αλλά η κυκλοφορία του άλμπουμ απ΄την Dali Records περιόρισε τις πωλήσεις του στις 39.000 αντίτυπα.
Παρά τις χαμηλές πωλήσεις του, το "Blues for the Red Sun" επηρέασε την γενιά του stoner rock που ακολούθησε και θεωρείται ένα από τα σπουδαιότερα άλμπουμ του είδους, με το "Decibel Magazine" να το κατατάσσει τέταρτο στην λίστα του με τα είκοσι καλύτερα stoner rock άλμπουμ και το "Metal Storm" να το τοποθετεί στην ένατη θέση της λίστας με τα εκατό καλύτερα άλμπουμ του είδους. Επίσης, το περιοδικό Spin το τοποθέτησε στην δέκατη θέση της λίστας με "δέκα καλύτερα άλμπουμ που δεν ακούσατε το '92", ενώ δέκα χρόνια αργότερα το κατέταξε 36ο στα 40 καλύτερα άλμπουμ του heavy metal.
Μέλη των Kyuss
Η σύνθεση του συγκροτήματος κατά την ηχογράφηση του "Blues for the Red Sun" είχε την εξής μορφή:
Πηγές
Κατηγορία:Δισκογραφία των Kyuss Κατηγορία:Άλμπουμ του 1992
Βασιλικά Ανώγεια Ηρακλείου
Τα Βασιλικά Ανώγεια είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Ανήκε στην Επαρχία Καινούργιου στο νομό Ηρακλείου. Η απόστασή του από το Ηράκλειο είναι γύρω στα 57 χιλιόμετρα.
Οι κάτοικοι ασχολούνται με την ελαιοκαλλιέργεια και την αμπελοκαλλιέργεια, όπως επίσης με την καλλιέργεια σιτηρών και πρώιμων κηπευτικών αλλά και την οικόσιτη κτηνοτροφία. Στο χωριό υπάρχει ο ναός της Αγίας Τριάδας και λειτουργούν περιφερειακό ιατρείο και Δημοτικό σχολείο. Στις 11 Ιουλίου του 1998 εγκαινιάστηκε  μεγάλο αρδευτικό έργο.
Ιστορικά στοιχεία
Το τοπωνύμιο Ανώγεια απαντάται και σε άλλους νομούς στην Κρήτη. Το Βασιλικά δεν είναι εξακριβωμένο από πού προήλθε. Τα Ανώγεια αναφέρονται στο έγγραφο διανομής των φέουδων του 1182: "Έχοντες οι άρχοντες Φωκάδες εις τα μέρη του Χανδάκου και Ρεθύμνης τα σταυρωτά βουνά με τα βασιλικά και τοξικά ανώγια. Ωστόσο στην απογραφή του Καστροφύλακα (Κ 103) αναφέρεται ως Anogia Catto με 331 κατοίκους και Anogia Apanno με 50 κατοίκους και στους καταλόγους των Φραγκίσκος Μπαρόκιος αναφέρεται και Μπασιλικάτα, όπως και σε μεταγενέστερη απογραφή των Τούρκων του 1671. Στις απογραφές αυτές παραλείπεται το προσωνύμιο Βασιλικά. Με βάση τις πληροφορίες του Καστροφύλακα υπήρχε και το Απάνω Χωριό, σε απόσταση 200μ. όπου βρίσκεται σήμερα το κοιμητήριο του χωριού. Το χωριό αυτό καταστράφηκε και δεν είναι γνωστό πότε έγινε αυτό.
Διοικητικά στοιχεία
Δείτε: Κοινότητα Βασιλικών Ανωγείων
Βιβλιογραφία
Βασιλικά Ανωγεια Κατηγορία:Δήμος Γόρτυνας
Μετάλλευμα
Μετάλλευμα (αγγλικά: Ore, Mineral, Erz) είναι συγκέντρωση ενός ή περισσοτέρων ορυκτών, που δημιουργήθηκε κατόπιν γεωλογικών διεργασιών στο φλοιό της γής ή στην επιφάνειά της ή στο θαλάσσιο πυθμένα και  από την οποία μπορεί να ληφθεί, με μια περισσότερο ή λιγότερο σύνθετη και οικονομικά συμφέρουσα επεξεργασία, ένα μέταλλο (π.χ. μετάλλευμα σιδήρου).Ο όρος αυτός έχει επεκταθεί και σε μη μεταλλικά ορυκτά, όπως π.χ. μετάλλευμα θείου, φθορίτου. Γενικότερα, οι Ορυκτές Πρώτες Υλες (ΟΠΥ, "Mineral resources") είναι συγκεντρώσεις ορυκτών ή πετρωμάτων, όχι απαραίτητα μεταλλευμάτων, των οποίων τα ποιοτικά και ποσοτικά χαρακτηριστικά και οι ιδιότητες, δικαιολογούν την εκμετάλλευσή τους και το συνακόλουθο οικονομικό ενδιαφέρον για χρήση στη βιομηχανία, την ενέργεια, το εμπόριο. Οι Ορυκτές Πρώτες Υλες (ΟΠΥ) ανήκουν στην ευρύτερη κατηγορία των φυσικών πόρων ("natural resources") και μάλιστα των μη ανανεώσιμων φυσικών πόρων.
Κοιτασματολογία-Μεταλλευτική Ερευνα
Υφίστανται τμήματα του στερεού φλοιού της γης ή της επιφάνειας της γης ή του πυθμένα της θάλασσας,  όπου εξαιτίας διάφορων γεωλογικών διεργασιών, έχει προκληθεί εμπλουτισμός σε χρήσιμα ορυκτά ή μέταλλα ή γενικά χημικές ενώσεις σε τέτοιο βαθμό, ώστε η ποιότητά και η ποσότητά τους να δικαιολογούν την οικονομική αξιοποίησή τους. Αυτά ακριβώς τα τμήματα συνιστούν τα «κοιτάσματα» των χρήσιμων ορυκτών ή μεταλλευμάτων ή γενικά χρήσιμων ενώσεων. Η έννοια του κοιτάσματος είναι στενά συνδεδεμένη με τη δυνατότητα εκμετάλλευσης των ορυκτών πρώτων υλών.
H  Κοιτασματολογία  είναι ο κλάδος των γεωεπιστημών που ασχολείται με την έρευνα εντοπισμού κοιτασμάτων, τη μελέτη των χαρακτηριστικών τους, την αξιολόγησή τους και την ενδεχόμενη περιβαλλοντική επικινδυνότητά τους. Οι συγκεντρώσεις χωρίς άμεσο οικονομικό ενδιαφέρον συνιστούν τις λεγόμενες "εμφανίσεις" (π.χ. εμφάνιση αμιάντου). Τα διάφορα ορυκτά τα οποία βρίσκονται μαζί με τα αξιοποιήσιμα σε ένα κοίτασμα ή μετάλλευμα και δεν παρουσιάζουν οικονομικό ενδιαφέρον ονομάζονται σύνδρομα ("gangue minerals").
Η Μεταλλευτική έρευνα που ασχολείται ειδικότερα με την έρευνα εντοπισμού των μεταλλευμάτων, περιλαμβάνει ένα ευρύ φάσμα δραστηριοτήτων, από τη γεωλογική χαρτογράφηση επιφανειών με αεροφωτογράφηση μέχρι αντιπροσωπευτική δειγματοληψία εδαφών. Συγκεκριμένα, περιλαμβάνει σύγχρονες γεωφυσικές μεθόδους, δηλ. με την εξέταση ανωμαλιών σε φυσικές ιδιότητες γεωλογικών σωμάτων, κλπ. οι οποίες συμπληρώνονται από την γεωχημική έρευνα δηλ. όπου αναζητούνται ανωμαλίες στην συγκέντρωση και κατανομή ιχνοστοιχείων στα εδάφη και τα νερά. Οταν από τις ανωτέρω ερευνητικές μεθόδους/τεχνικές, εντοπισθεί μετάλλευμα ή γενικότερα ενδιαφέρων γεωλογικός σχηματισμός, η μεταλλευτική έρευνα περνά στην επόμενη φάση της αξιολόγησης.
Ιστοί και Υφές Μεταλλευμάτων
Ο Ιστός (structure) εκφράζει τη μορφή, το βαθμό κρυστάλλωσης καθώς και τον τρόπο σύνδεσης των ορυκτών που συνιστούν το μετάλλευμα. Οι ιστοί των μεταλλευμάτων με βάση τους μορφολογικούς χαρακτήρες διακρίνονται σε:
1. Απλοί κοκκώδεις ιστοί όταν τα ορυκτά εφάπτονται μεταξύ τους μέσα στο μετάλλευμα όπως σε ένα μωσαϊκό. Οι ιστοί αυτοί μπορεί να είναι: α. Αλλοτριόμορφοι ιστοί όταν τα ορυκτά φαίνονται ως κοκκώδη συσσωματώματα χωρίς ιδιομορφία  β. Υποδιόμορφοι ιστοί με μερική ιδιομορφία ορυκτών γ. Πανιδιόμορφοι ιστοί, με ορυκτά σε πλήρη ιδιομορφία δ. Πορφυριτικοί ιστοί με μεγάλους ιδιόμορφους κρυστάλλους (φαινοκρύσταλλοι) σε ακανόνιστη κύρια μάζα (matrix). 2. Συμπλεκτικοί ιστοί όταν υφίσταται αλληλοδιείσδυση των κρυστάλλων ή των κόκκων των διαφόρων ορυκτών. Οι ιστοί αυτοί μπορεί να είναι: α.Πλεγματοειδείς με δοκοειδείς ή βελονοειδείς κρυστάλλους σε πλέγμα του οποίου τα διάκενα πληρώνονται από έτερο  ορυκτό  β. Μυρμηκιτικοί ή γραφικοί ιστοί με λεπτομερή ανάμειξη δυο ορυκτών  γ. Ιστοί απόμειξης (exsolution) στερεών διαλυμάτων δ. Ποικιλτικοί ιστοί ε. Αρτεριτικοί ιστοί όπου υπάρχει διείσδυση ενός ορυκτού με μορφή φλεβιδίων μέσα σε άλλο ορυκτό   στ. Διαβλαστικοί ιστοί όπου έχουμε λεπτομερείς ινώδεις κρυστάλλους σε ακατάστατη ανάμειξη μεταξύ τους. Τέλος, με βάση το μέγεθος των συστατικών οι ιστοί μπορεί να είναι α) Ισοδιαμετρικοί, όταν έχουμε το ίδιο μέγεθος κρυστάλλων για το σύνολο των συστατικών και β.  Ανισοδιαμετρικοί, όταν έχουμε διαφορετικό μέγεθος κρυστάλλων.
Η Υφή (texture) αναφέρεται κυρίως στον τρόπο με τον οποίο τα διάφορα ορυκτολογικά συστατικά του μεταλλεύματος διατάσσονται στο χώρο, καθώς και τη μορφή που προκύπτει τελικά από την πλήρωση του χώρου από αυτά. Οι υφές των μεταλλευμάτων με βάση τους μορφολογικούς χαρακτήρες διακρίνονται σε:
1. Ακανόνιστες ή κοκκώδεις υφές όπου δεν υφίσταται κανείς προσανατολισμός των ορυκτολογικών συστατικών του μεταλλεύματος. 2. Προσανατολισμένες υφές όπου έχουμε προσανατολισμό που είτε συμπίπτει με την κρυσταλλογραφική διεύθυνση του ορυκτού είτε όχι. Εδώ διακρίνονται περαιτέρω: α. Ινώδης υφή, Φυλλώδης υφή, Κοκκώδης υφή, Ακτινοειδής υφή, Συγκεντρική ή φλοιώδης υφή   '''3. Σύνθετες υφές''', όπου ο προσανατολισμός των ορυκτών είναι πιο σύνθετος με εναλλαγές σε στρώματα (ρυθμικές στρωματοειδείς-ταινιοειδείς υφές).
Με βάση την προκύπτουσα μορφή από την πλήρωση του χώρου διακρίνονται:  Συμπαγείς, πορώδεις – κοκκώδεις,  σαχκαρώδεις, πλεγματοειδείς,  κυψελώδεις ή σκωριώδεις, ορυκταμυγδαλοειδείς και Γεώδεις υφές.
Η μελέτη του ιστού και της υφής των μεταλλευμάτων συμβάλει τόσο στην ερμηνεία του τρόπου αλλά και των συνθηκών γένεσης των κοιτασμάτων, διευκρινίζει σε μεγάλο βαθμό τη σειρά απόθεσης των περιεχομένων ορυκτών και γενικότερα υποβοηθεί τη λήψη αποφάσεων για την μετέπειτα επεξεργασία του μεταλλεύματος (μεθοδολογία εμπλουτισμού κλπ).
Αξιολόγηση των Μεταλλευμάτων ("mineral assessment")
Η περιεκτικότητα του μεταλλεύματος σε χρήσιμο μέταλλο αποτελεί αποφασιστικό παράγοντα, ώστε να χαρακτηρίζεται ως οικονομικά βιώσιμη η εξόρυξη του μεταλλεύματος και εν συνεχεία η εφαρμογή μεταλλουργικής κατεργασίας για την εξαγωγή του μετάλλου. Περαιτέρω, η εκμεταλλευσιμότητα και οικονομική βιωσιμότητα ενός μεταλλεύματος, επηρεάζεται από διάφορους επιπλέον παράγοντες όπως: η γεωγραφική θέση εντοπισμού και η μορφολογία του κοιτάσματος, η αναμενόμενη προς εξόρυξη ποσότητα, η μέθοδος της εξόρυξης κι εν συνεχεία κατεργασίας, το κόστος της παραγωγής, η τιμή του τελικού προϊόντος, το επιπλέον κόστος της περιβαλλοντικής αποκατάστασης, η πιθανή επιβολή τελών (royalties) επί των δικαιωμάτων εξόρυξης.
Στην αρχική εκτίμηση της οικονομικής βιωσιμότητας των μεταλλευμάτων, συνυπολογίζονται δεδομένα από την έρευνα εντοπισμού και εν συνεχεία  γίνεται   η έκθεση αξιολόγησης (mineral assessment). Η αξιολόγηση συνίσταται σε υπολογισμό της ποσότητας του μεταλλεύματος και προσδιορισμό της ποιότητας του περιεχομένου μετάλλου με τη βοήθεια δεδομένων βάθους από γεωτρήσεις ή άλλα ερευνητικά έργα (π.χ. ερευνητικές τρανσέρες, φρέατα, αύλακες) ή σε συνδυασμό με άλλες τεχνικές (π.χ. γεωφυσικές διασκοπήσεις, κοιτασματολογικά στοιχεία), δειγματοληψία και εν συνεχεία εργαστηριακές αναλύσεις καθώς και δοκιμές σε αντιπροσωπευτικά ληφθέντα δείγματα. Για την αποφυγή λαθών κατά την αξιολόγηση, σε χώρες με μεταλλευτική παράδοση (π.χ. Καναδάς, Αυστραλία) έχουν καταρτισθεί «Kώδικες» (codes)  για την προτυποποίηση της διαδικασίας καταγραφής των αποτελεσμάτων αξιολόγησης και ταξινόμησης των διαφόρων ορυκτών και μεταλλευμάτων.
Κύρια Μεταλλεύματα της Εξορυκτικής Βιομηχανίας
Τα κυριότερα μεταλλεύματα και περιεχόμενα ορυκτά της μεταλλευτικής/μεταλλουργικής βιομηχανίας είναι:
Ελλάδα
Μεταλλευτικά ορυκτά ή Μεταλλεύματα, σύμφωνα με τις διατάξεις του άρθρου 2 του μεταλλευτικού κώδικα, (Ν.Δ. 210/1973, ΦΕΚ 277/Α/73), όπως ισχύει, θεωρούνται οι κάτωθι ορυκτές ύλες:
α) Τα μέταλλα σε αυτοφυή κατάσταση (χαλκός, χρυσός κλπ) β) Οι ενώσεις όλων των μετάλλων ( αργιλίου, αργύρου, αρσενικού, αντιμονίου, βαναδίου, βαρίου, βισμουθίου, βολφραμίου,, καλίου ζιρκονίου, καδμίου, κασσιτέρου, κοβαλτίου, λευκόχρυσου, μαγγανίου, μαγνησίου, μολυβδαινίου, μολύβδου νικελίου, σιδήρου, στροντίου, τιτανίου, υδραργύρου, χαλκού, χρυσού, χρωμίου, ψευδαργύρου κλπ) γ) Τα ορυκτά των μετάλλων της ομάδος των σπανίων γαιών. δ) τα ορυκτά των ραδιενεργών στοιχείων. ε) το αυτοφυές θείο, ο γραφίτης, ο φωσφορίτης, ο φθορίτης, ο αμίαντος, ο τάλκης, ο αλουνίτης, ο μαρμαρυγίας, οι άστριοι, οι στυπτηρίοι, το ορυκτό χλωριούχο νάτριο, οι ενώσεις βορίου, χρωμίου και ιωδίου, το σήπιο, ο δολομίτης με περιεκτικότητα σε οξείδιο του μαγνησίου μεγαλύτερη του 21%. στ) οι πολύτιμοι λίθοι ζ) όλες οι στερεές καύσιμες πρώτες ύλες, περιλαμβανομένης και της τύρφης (ποάνθρακας) η) οι φυσικές εναποθέσεις οργανικών λιπασμάτων. θ) οι υδρογονάνθρακες κάθε είδους σε στερεά, υγρή ή αεριώδη κατάσταση, καθώς και τα προϊόντα οξειδώσεων αυτών (οζοκηρίτης, άσφαλτος, πισσάσφαλτος, πισσασφαλτοφόροι ασβεστόλιθοι και σχιστόλιθοι κλπ). ι) οι ρητινώδεις ορυκτές ύλες ια) Το αέριο ήλιο και τα γηγενή αέρια ιβ) «το γεωθερμικό δυναμικό»
Σε αντίθεση με τα λατομικά ορυκτά, το δικαίωμα έρευνας και εκμετάλλευσης μεταλλευμάτων δεν ανήκει στον ιδιοκτήτη του εδάφους αλλά είτε ανήκει αποκλειστικά στο δημόσιο είτε  παραχωρείται με Προεδρικό Διάταγμα, με το οποίο συνιστάται το δικαίωμα κυριότητος επί μεταλλείου ή δικαίωμα μεταλλειοκτησίας. Το δε δικαίωμα μεταλλειοκτησίας είναι, σύμφωνα με το άρθρο 65 του ισχύοντος Μεταλλευτικού Κώδικα (Ν.Δ. 210/73 ΦΕΚ Α’ 277), αυτοτελές εμπράγματο δικαίωμα όλως διακεκριμένο από το επίσης εμπράγματο δικαίωμα της εδαφοκτησίας, δηλ. της κυριότητας επί του εδάφους.
Το Δημόσιο ασκεί τα μεταλλευτικά του δικαιώματα είτε δι’ αυτεπιστασίας είτε με εκμίσθωση κατόπιν διαγωνισμού ή με σύμβαση που κυρώνεται με ειδικό νόμο ή, σε εξαιρετικές περιπτώσεις, με απευθείας σύμβαση.
Κύπρος
Στην Κύπρο, σύμφωνα με τους σχετικούς  "Περί Μεταλλευμάτων και Λατομείων Νόμους" η ιδιοκτησία και ο έλεγχος όλων των μεταλλευμάτων ανήκουν στο κράτος. Ουδείς έχει το δικαίωμα να διεξάγει οποιαδήποτε έρευνα ή μεταλλευτική εργασία σε οποιαδήποτε γης εντός της επικρατείας της Δημοκρατίας της Κύπρου (συμπεριλαμβανομένων και των μεταλλευμάτων εκείνων εντός της αποκλειστικής οικονομικής ζώνης), εάν δεν του χορηγηθεί εκ των προτέρων σχετική Ερευνητική Άδεια ή Μεταλλευτική Μίσθωση από την αρμόδια επισπεύδουσα αρχή.
Άλλες χώρες
Ο διαχωρισμός της εδαφικής κυριότητας από το δικαίωμα χρήσης γης για μεταλλευτικούς σκοπούς, αποτελεί πρακτική των νομικών συστημάτων τόσο στην ΕΕ όσο και παγκοσμίως. Ανάλογα με την επικρατούσα πολιτικο-οικονομική-κοινωνική πραγματικότητα, η κάθε Χώρα διαφυλάττει τα συμφέροντά της, είτε οικονομικά, είτε γεωπολιτικά, τα οποία σχετίζονται με τον ορυκτό πλούτο και την  μεταλλευτική εκμετάλλευση. Προς την κατεύθυνση αυτή κάθε δικαιικό σύστημα είτε εστιάζει στην επιβολή ειδικών τελών επί της μεταλλειοκτησίας ("mining royalties"), είτε σε μέτρα ελέγχου και διαχείρισης των ημεδαπών συμμετοχών σε αλλοδαπές οικονομικές οντότητες, με την Αφρική να επιβάλλει γενικά εθνική συμμετοχή σε αλλοδαπούς φορείς επενδύσεων σε ποσοστό 10-51%. Ειδικότερα, στα ομοσπονδιακά κράτη, όπως π.χ. η Αυστραλία και ο Καναδάς, αποδίδονται περαιτέρω εξουσίες και δικαιώματα στα επιμέρους ομόσπονδα κρατίδια.
Στις ΗΠΑ υπάρχουν περισσότεροι από 36 ομοσπονδιακοί νόμοι που καλύπτουν όλες τις μεταλλευτικές δραστηριότητες. Πλέον των ομοσπονδιακών νόμων, που καλύπτουν τομείς όπως αυτοί που ακολουθούν, κάθε Πολιτεία έχει νόμους και κανονισμούς, τους οποίους οφείλουν τα τηρούν όλες οι μεταλλευτικές εταιρείες:
Εξόρυξη κι επεξεργασία μεταλλευμάτων
Η εξόρυξη των μεταλλευμάτων πραγματοποιείται είτε με υπόγειες μεθόδους εξόρυξης είτε με επιφανειακή εκμετάλλευση, συνήθως με την μέθοδο ορθών βαθμίδων με ανοικτή ή κλειστή εκσκαφή. Η εξόρυξη διενεργείται με τη χρήση εκρηκτικών υλών σύμφωνα με τον κύκλο εργασίας: όρυξη και γόμωση διατρημάτων, πυροδότηση και εν συνεχεία φόρτωση-μεταφορά του εξορυγμένου υλικού. Ολες οι δραστηριότητες είναι πλέον εντόνως μηχανοποιημένες και αυτοματοποιημένες, ενώ ο χειρισμός των μηχανημάτων γίνεται από εξειδευμένο προσωπικό. Η φόρτωση του εξορυγμένου υλικού γίνεται με τη χρήση κατάλληλου μηχανολογικού εξοπλισμού (π.χ. ελαστιχοφόροι φορτωτές) σε ειδικά χωματουργικά φορτηγά (π.χ. τύπου Dumper), τα οποία και μεταφέρουν το υλικό είτε προς απόρριψη σε -κατάλληλα αδειοδοτημένους προς τούτο χώρους- αν είναι στείρο υλικό ή προς περαιτέρω επεξεργασία αν πρόκειται για χρήσιμο μετάλλευμα.
Η επεξεργασία των μεταλλευμάτων για την παραγωγή μετάλλων, συνήθως περιλαμβάνει: Μηχανική προετοιμασία/επεξεργασία (θραύση, λειοτρίβηση, κοσκίνηση, κοκκομετρική ταξινόμηση κλπ) του μεταλλεύματος, Εμπλουτισμό των μεταλλευμάτων (π.χ. Βαρυτομετρικός διαχωρισμός, επίπλευση κλπ) ή/και Μεταλλουργική κατεργασία (π.χ. πυρομεταλλουργία, υδρομεταλλουργία). Στην ΕΕ, όλες οι κατεργασίες οφείλουν να εδράζονται στις "Βέλτιστες Διαθέσιμες Τεχνικές" (BAT), όπως ορίζεται στην Οδηγία 2006/21/EC, με στόχο την διενέργεια ασφαλών και περιβαλλοντικά συμβατών εξορυκτικών εργασιών.
Για παράδειγμα, το μεταλλείο της Kiruna''' στη Β. Σουηδία''', από τα μεγαλύτερα υπόγεια μεταλλεία και από τα γνωστότερα του κόσμου, στο οποίο η εκμετάλλευση πραγματοποιείται για πάνω από 100 χρόνια (ξεκίνησε το 1898) και  όπου παράγονται ετησίως πάνω από 25 εκατ. τόννοι σιδηρομεταλλεύματος από την Σουηδική εταιρεία Luossavaara-Kiirunavaara Aktiebolag (LKAB).
To ορυχείο Bingham Canyon, ορυχείο χαλκού-χρυσού της Rio Tinto, στη Γιούτα των Ηνωμένων πολιτειών (ΝΔυτικά του Salt Lake City) θεωρείται ως το μεγαλύτερο επιφανειακό ορυχείο στον κόσμο, με διάμετρο εκσκαφής πάνω από 4 χλμ, και βάθος πάνω από 1200 μέτρα. Από το ορυχείο αυτό που λειτουργεί συνεχώς από το 1903 έχουν παραχθεί συνολικά πάνω από 17 εκατ. τόνοι χαλκού καθώς και περισσότεροι από 700 τόνοι χρυσού και 6000 τόνοι αργύρου (μέχρι το 2004).Για την εξαγωγή του χαλκού από τα οξειδωμένα ορυκτά με μέση περιεκτικότητα 0.56% σε Cu, εφαρμόζεται υδρομεταλλουργική μέθοδος (εκχύλιση σε σωρούς με θεικό οξύ και στην συνέχεια ηλεκτρόλυση) η οποία επιτρέπει την ανάκτηση του χαλκού με καθαρότητα πάνω από 99,9%. Τα σημαντικά, παγκόσμιας κλάσης, μεταλλεύματα χαλκού-χρυσού της Χιλής υφίστανται εκμετάλλευση από την κρατική codelco, την μεγαλύτερη παραγωγό χαλκού στον κόσμου, στα ορυχεία El Teniente και Chuquicamata. Το El Teniente, το οποίο είναι υπόγειο μεταλλείο με σήραγγες μήκους πάνω από  3.000 χιλιόμετρα και σε λειτουργία από το 1905,  θεωρείται ως το μεγαλύτερο υπόγειο μεταλλείο του κόσμου, ενώ το ορυχείο της Chuquicamata είναι  εφάμιλλο του  ορυχείου Bingham Canyon τόσο σε μέγεθος και παραγωγική δραστηριότητα, όσο και έτη λειτουργίας.
Η Ελλάδα παρουσιάζει έντονη μεταλλογενετική δράση κι ανάλογο μεταλλευτικό ενδιαφέρον. Πολλά από τα μεταλλεύματα που διαθέτει υπόκεινται σε εντατική  και συστηματική  εκμετάλλευση,  ενώ υπάρχουν και άλλα για τα οποία δεν έχει ακόμα ερευνηθεί η εκμεταλλευσιμότητά τους. Τα πλουσιότερα μεταλλεύματα με μεγάλη οικονομική αξία για την Ελλάδα, είναι: οι βωξίτες,  τα μεταλλεύματα σιδηρονικελίου,  οι χρωμίτες,  τα μεταλλεύματα του  μαγνησίου (λευκόλιθος),  του  μαγγανίου (πυρολουσίτης), τα πολυμεταλλικά κοιτάσματα (μικτών θειούχων γαληνίτη,  σφαλερίτη  και σιδηροπυρίτη - αργύρου - χρυσού - χαλκού) της  Χαλκιδικής (περιοχή Κασσάνδρας) και της  περιοχής της Θράκης (περιοχή Περάματος και Σαππών). κ.ά.
Τα ελληνικά σιδηρονικελιούχα κοιτάσματα (Εύβοια, Καστοριά, Αγ. Ιωάννης Φθιώτιδας), με περιεκτικότητες σε νικέλιο, μεταξύ 0,7% -1,5%, κατεργάζονται μεταλλουργικά στο εργοστάσιό της ΛΑΡΚΟ Γ.Μ.Μ.Α.Ε.στη Λάρυμνα Φθιώτιδας, παράγοντας κράμα σιδηρονικελίου (Fe-Ni), με περιεκτικότητα 18-20% σε νικέλιο. Επίσης για την αύξηση της περιεκτικότητας του περιεχομένου νικελίου στα φτωχά σιδηρονικελιούχα κοιτάσματα ώστε αυτά να καθίστανται αποδεκτά από την εφαρμοζόμενη πυρο-μεταλλουργική μέθοδο, η ΓΜΜΑΕ ΛΑΡΚΟ εφαρμόζει τεχνικές εμπλουτισμού του μεταλλεύματος στις εγκαταστάσεις της στα Πολιτικά Ευβοίας.
Ο βωξίτης, είναι μετάλλευμα που αποτελεί την βασική πρώτη ύλη για την παραγωγή Αλουμινίου (Al) και παραγωγήςΑλουμίνας (Al2O3 ) παγκοσμίως αλλά κατέχει και ιδιαίτερη σημασία για την Ελλάδα.Η περιεκτικότητα των ελληνικών βωξιτών σε Al2O3κυμαίνεται μεταξύ 49%-65%, σε Fe2O3  μεταξύ 18%-24%, σε CaO 0-5%, σε SiO2 2%-10% και σε TiO2 0,5-3%, η εξόρυξή τους λαμβάνει χώρα κυρίως με υπόγειες μεθόδους εκμετάλλευσης ενώ η περαιτέρω μεταλλουργική τους κατεργασία προς παραγωγή αλουμινίου γίνεται στο εργοστασιακό συγκρότημα της ΑΛΟΥΜΙΝΙΟΝ Α.Ε. στον Αγ. Νικόλαο Βοιωτίας  .
Η Κύπρος διαθέτει επίσης σημαντικά μεταλλεύματα των οποίων η δημιουργία συνδέεται με τη το Οφιολιθικό Σύμπλεγμα της οροσειράς του Τροόδους: θειούχα μεταλλεύματα (σιδηροπυρίτη, χαλκού και άλλων βαρέων μετάλλων με συνοδά μέταλλα το χρυσό και άργυρο), μεταλλεύματα χρωμίτη και αμιάντου. Οι επιφανειακές εμφανίσεις ορισμένων από αυτά, ειδικά του χαλκού, οδήγησε στην αξιοποίησή τους από την αρχαιότητα. Αλλωστε, η Κύπρος είναι από τις περιοχές της γης, όπου άρχισε για πρώτη φορά η εξόρυξη, επεξεργασία και παραγωγή χαλκού. Ο χαλκός πήρε το όνομά του από την Κύπρο (cuprum) και όχι το αντίθετο, όπως πίστευαν παλαιότερα. Η εκμετάλλευση αυτή συνεχίζεται μέχρι και τη σημερινή εποχή.
Παραπομπές
Κατηγορία:Μεταλλευτική Κατηγορία:Ορυκτά
Ρήσος (τραγωδία)
Ο Ρήσος είναι τίτλος τραγωδίας του Ευριπίδη.
Η πατρότητα του έργου αμφισβητείται από πολλούς ειδικούς ήδη απο την αρχαιότητα. Το έργο θεωρείται πολύ μεταγενέστερο και λόγω του τρόπου γραφής και αισθητικής του και λόγω των ιδιομορφιών του (μοιάζει με χρονικογράφημα).
Μια πρόσφατη θεωρία είναι ότι ο Ρήσος είναι έργο αγνώστου συγγραφέα στην αυλή του Φίλιππου Β΄ της Μακεδονίας ή του Μεγάλου Αλέξανδρου στο τέλος του 4ου αιώνα ΠΚΕ.
Υπόθεση
Το έργο αυτό ανάγεται στην ραψωδία Κ' της Ιλιάδας (Δολώνια).
Ξεκινάει με την είσοδο του χορού, που αποτελείται από Τρώες στρατιώτες, οι οποίοι πληροφορούν τον Έκτορα πως οι Έλληνες συγκεντρώθηκαν στην σκηνή του Αγαμέμνονα. Αποφασισμένος να τους επιτεθεί, αναχαιτίζεται από τον Αινεία, και στέλνει τον Δόλωνα ώστε να τους κατασκοπεύσει. Ένας βοσκός αναγγέλει την άφιξη του Ρήσου, ο οποίος υπόσχεται στον Έκτορα την νίκη των Τρώων και πως θα πολιορκήσει την Ελλάδα ως αντίποινα. Αφού αποχωρήσουν ο Ρήσος και ο Έκτορας, αποχωρεί και ο χορός. Οι Οδυσσέας και Διομήδης, πληροφορούνται από την Αθηνά την άφιξη του Ρήσου και τον δολοφονούν, ενώ η Αθήνα, παίρνοντας την μορφή της Αφροδίτης, ξεγελάει τον Πάρη, ο οποίος έρχεται να πληροφορήσει τον αδερφό του, επειδή μπήκαν Έλληνες στο στρατόπεδο. Ο χορός επιστρέφει, και ο Ηνίοχος του Ρήσου αναγγέλει τον θάνατο του, ενώ η Μούσα μητέρα του, θρηνεί τον γιο της.
Την τραγωδία αυτή απομιμήθηκε αργότερα ο Ρωμαίος Λούκιος Άττιος και έγραψε το δράμα Nyctegersia («Νυκτεγερσία»).
Παραπομπές
Ρησος
Ανιέλλο Παρτετσιπάτσιο
Οι προκάτοχοι του Δόγηδες Ομπελέριο, Μπήτο και Βαλεντίνο δέχτηκαν επίθεση από τον Πεπίνο της Ιταλίας, ο Ανιέλλο κλήθηκε να υπερασπιστεί την πόλη στην πολιορκία που ακολούθησε και κράτησε έξι μήνες (810). Ο στρατός του Πεπίνου εξοντώθηκε από τις επιδημίες των βάλτων και έφυγε, οι προηγούμενοι δόγηδες εξορίστηκαν και τους διαδέχτηκε ο Ανιέλλο (811). Ο Καρλομάγνος πατέρας του Πεπίνου παραιτήθηκε από τα δικαιώματα του στην Βενετία, εξακολουθούσε η πόλη να ανήκει στην Βυζαντινή Αυτοκρατορία αλλά επικυρώθηκε για πρώτη φορά η ανεξαρτησία της. Ο Ανιέλλο Παρτετσιπάτσιο έκοψε τα πρώτα νομίσματα της Δημοκρατίας της Βενετίας σαν ανεξάρτητο κράτος.
Ιδρυτής της σύγχρονης Βενετίας
Ο Ανιέλλο Παρτεσιπάτσιο θεωρείται ο ιδρυτής της σύγχρονης Βενετίας, οικοδόμησε μια μεγάλη πόλη με κανάλια και γέφυρες και έστρεψε την προσοχή του στην αποκατάσταση και την αναμόρφωση, επίκεντρο ήταν το νησί Ριάλτο. Ο Νικολό Αρντίσονιο ανέλαβε την οχύρωση απέναντι στην θάλασσα, ο Λορέντζο Αλίμπατο να σκάψει τα κανάλια και να ενισχύσει τα νησιά και ο στενός συγγενής του δόγη Πιέτρο Τραντονίκο την οικοδόμηση των νέων κτιρίων. Οι τρεις αρχιτέκτονες οικοδόμησαν το Τορτσέλλο, το Ριάλτο, την Ερακλέα και το Μπουράνο, οι γέφυρες κτίστηκαν κατά μήκος του ποταμού Μπρέντα και δημιουργήθηκε το Μεγάλο Κανάλι. Μέχρι την εποχή του τα ελάχιστα πέτρινα κτίρια ήταν φρούρια ή εκκλησίες.
Διαδοχή
Ο Ανιέλλο Παρτετσιπάτσιο παντρεύτηκε την δόγισσα Έλενα. Την εποχή που ο Ανιέλλο έστειλε τον μεγαλύτερο γιο του Τζουστινιάνο Παρτετσιπάτσιο σε αποστολή στην Κωνσταντινούπολη όρισε Συν-Δόγη τον μικρότερο γιο του Τζοβάννι Α΄ Παρτετσιπάτσιο. Ο Τζουστινιάνο έξαλλος με την απόφαση του πατέρα του επέστρεψε και ξεκίνησε την πολιορκία του Τζοβάννι στο Σαν Σέβενο, τον ανέτρεψε και τον έστειλε εξορία στην Ζάνταρ, ορίστηκε Συν-Δόγης μαζί με τον τρίτο γιο του Ανιέλλι. Ο Τζοβάννι δραπέτευσε στο Μπέργκαμο και τέθηκε υπό την προστασία του Λουδοβίκου Β΄ της Ιταλίας. Ο Ανιέλλι και ο Τζουστινιάνο έστειλαν απεσταλμένους στον αυτοκράτορα και του ζήτησαν να παραδώσει τον Τζοβάννι, όταν συμφώνησε έστειλαν τον Τζοβάννι εξορία στην Κωνσταντινούπολη με την σύζυγο του. Αργότερα (820) ο εγγονός Ανιέλλο πήγε στην Κωνσταντινούπολη να παραβρεθεί στην στέψη του αυτοκράτορα Μιχαήλ Β´, πέθανε στην παραμονή του εκεί. Τον Ανιέλλο διαδέχθηκε ο μεγαλύτερος γιος του Τζουστινιάνο (827), ο Τζοβάννι εξακολουθούσε να βρίσκεται εξορία στην Κωνσταντινούπολη.
Δείτε επίσης
Κατηγορία:Δόγηδες της Βενετίας Κατηγορία:Οικογένεια Παρτετσιπάτσιο Κατηγορία:Βυζαντινοί κυβερνήτες της Βενετίας Κατηγορία:Βυζαντινοί του 9ου αιώνα
Πρωταγόρας
Κύριες πηγές για το βίο του Πρωταγόρα είναι ο ομώνυμος πλατωνικός διάλογος, οι Βίοι Φιλοσόφων του Διογένη Λαέρτιου (3ος αι. μ.Χ.) και το έργο του Σέξτου Εμπειρικού.
Φιλοσοφικές θέσεις
Με τον Πρωταγόρα εισάγεται το ρεύμα του σχετικισμού και του υποκειμενισμού στη φιλοσοφία. Ο Πρωταγόρας πίστευε ότι η γνώση δεν προσδιορίζεται αντικειμενικά, αλλά με τις αισθήσεις. Άρα, γνώση είναι ό,τι αντιλαμβανόμαστε όπως αποτυπώνεται στις αισθήσεις μας. Ο Πρωταγόρας εισήγαγε και την έννοια του «ανθρωποκεντρισμού», με τη χαρακτηριστική ρήση «πάντων χρημάτων μέτρον άνθρωπος». Η έκφραση αυτή σημαίνει ότι ο άνθρωπος αποτελεί μέτρο της αλήθειας και της γνώσης και γι’ αυτό κάθε υποκειμενική άποψη για κάποιο θέμα έχει την άξια της. π.χ. Στην Αθήνα είναι μία ανοιξιάτικη μέρα. Ένας τουρίστας από τη Σουηδία λέει πως κάνει ζέστη. Ένας τουρίστας από την Αίγυπτο λέει ότι κάνει κρύο. Και οι δύο λένε αλήθεια. Άρα η αλήθεια εξαρτάται από τον τρόπο με τον οποίο εξετάζουμε την πραγματικότητα και επομένως είναι σχετική.
Περί θεών
Θεωρείται επίσης ο πρώτος αγνωστικιστής, όπως προκύπτει από τις θέσεις που εκφράζει στο έργο του Περί Θεών. Από το Περί θεών, σώζεται μόνο ένα απόσπασμα: «Περὶ μὲν θεῶν οὐκ ἔχω εἰδέναι, οὔθ' ὡς εἰσὶν οὔθ' ὡς οὐκ εἰσὶν οὔθ' ὁποῖοί τινες ἰδέαν· πολλὰ γὰρ τὰ κωλύοντα εἰδέναι, ἥ τ' ἀδηλότης καὶ βραχὺς ὤν ὁ βίος τοῦ ἀνθρώπου».[Για τους θεούς, δεν μπορώ να ξέρω ούτε αν υπάρχουν ούτε αν δεν υπάρχουν ούτε ποια είναι η μορφή τους. Γιατί πολλά πράγματα εμποδίζουν τη γνώση: το γεγονός ότι πολλά πράγματα είναι άδηλα και δεν φαίνονται και η συντομία της ανθρώπινης ζωής].» Αντιμετώπισε με κριτικό πνεύμα την ύπαρξη των θεων θεωρώντας ότι εμπόδιο για τη γνώση τους είναι «η αδηλότητα των θεών και η βραχύτητα του ανθρωπίνου βίου». Οι απόψεις του, όπως και αυτές του Σωκράτη, σκανδάλισαν τους Αθηναίους και κατηγορήθηκε από τον Πυθόδωρο για αθεΐα. Μαρτυρείται πως τα βιβλία του κάηκαν δημόσια στην αγορά και ο ίδιος καταδικάστηκε για αθεΐα. Για να αποφύγει τα χειρότερα ο Πρωταγόρας διέφυγε προς τη Σικελία, όμως, το πλοίο που τον μετέφερε ναυάγησε και ο ίδιος πνίγηκε. Η συγκεκριμένη αφήγηση αμφισβητείται, καθώς στον Μένωνα του Πλάτωνα ο Σωκράτης αναφέρει πως ο Πρωταγόρας γνώρισε τιμές μέχρι το θάνατό του, παρόλα αυτά πιθανώς περιέχει ψήγματα αλήθειας σχετικά με την αντιμετώπισή του.
Διδασκαλία
Ο Πρωταγόρας ήταν πιθανόν ο πρώτος δάσκαλος που δίδασκε με ανταμοιβή και ήταν ξακουστός για τα υψηλά δίδακτρα που χρέωνε. Οι μέθοδοι διδασκαλίας ήταν πρόδρομοι των σημερινών διαλέξεων και είχαν ως περιεχόμενο ανάλυση ποιημάτων, συζητήσεις για τα νοήματα και τις σωστές χρήσεις των λέξεων και γενικούς κανόνες ρητορικής. Όπως είναι φυσικό οι μαθητές του ήταν πλούσιοι και οικονομικά ευκατάστατοι Αθηναίοι με κοινωνικό υπόβαθρο.
Εστίαζε την εκπαίδευση που παρείχε σε πρακτικά ζητήματα αποδίδοντας μεγάλη αξία στη ρητορική δεινότητα και ευγλωττία (ορθοέπεια). Θεωρώντας πως για κάθε θέση μπορούν να διατυπωθούν επιχειρήματα υπέρ και κατά, προετοίμαζε τους μαθητές του με τέτοιο τρόπο ώστε να είναι σε θέση να υπερασπιστούν αλλά και να επικρίνουν, με λογικά επιχειρήματα, κάθε αμφιλεγόμενη θέση.
Αξιοσημείωτος είναι ο ομώνυμος διάλογος του Πλάτωνα, στον οποίο ο Σωκράτης συζητάει με τον σοφιστή Πρωταγόρα για το θέμα της αρετής.
Εξωτερικοί σύνδεσμοι
Κατηγορία:Αρχαίοι Έλληνες φιλόσοφοι Κατηγορία:Προσωκρατικοί φιλόσοφοι Κατηγορία:Σοφιστές Κατηγορία:Αρχαίοι Θράκες Κατηγορία:Αρχαίοι Αβδηρίτες Κατηγορία:Αγνωστικιστές
Πόππυ
Η Πόππυ (Poppy, 1 Ιανουαρίου 1995) είναι Αμερικανίδα τραγουδίστρια, τραγουδοποιός, συνθέτης, χορεύτρια, μοντέλο, και YouTube προσωπικότητα. Μετακόμισε στο Λος Άντζελες το 2014, όπου έγινε γνωστή ενώ δούλευε μαζί με τον σκηνοθέτη και μουσικό Ταϊτάνικ Σιγκλαίρ, ο οποίος βοήθησε την παρουσία της στο YouTube, σκηνοθετώντας μικρού μήκους καλλιτεχνικά και μουσικά βίντεο. Επίσης ακολούθησε μουσική σταδιοδρομία, όπου υπέγραψε με την Island Records και κυκλοφόρησε το πρώτο της EP, Bubblebath (2016). Το 2017 κυκλοφόρησε το πρώτο ολοκληρωμένο στούντιο άλμπουμ της, Poppy.Computer και ξεκίνησε την πρώτη της περιοδεία.
Πρώιμη Ζωή
Η Πόππυ ήθελε να γίνει  Χορεύτρια, ως παιδί μεγάλωσε χορεύοντας,  ο πατέρας της ήταν drummer σε μια μπάντα, και θυμάται τη μπάντα του απο πολύ μικρή. Μετακόμισε στο Νάσβιλ, Τενεσί γύρω στην ηλικία των 14 ετών * δηλώνοντας στο 2013 σε συνέντευξη "μετακόμισα εδώ, επειδή ο πατέρας μου άλλαξε τη δουλειά του άρα είπα ξαφνικά 'Νάσβιλ!'  Και οι γονείς μου πήγαν με αυτό – το οποίο ήταν κάπως περίεργο "
Καριέρα
Η Πόππυ μετακόμισε στο Λος Άντζελες το 2014 για να συνεχίσει την καριέρα της. Εκεί συνεργάστηκε με τον διευθυντή Ταϊτάνικ Σινκλέρ, να κάνει μια σειρά από αφηρημένα βιντεο για YouTube .Το 2015, υπέγραψε συμβολαιο με την Island Records, και κυκλοφόρησε το πρώτο της τραγούδι, "Everybody Wants to Be Poppy", τον ιούνιο του ίδιου έτους. Μετά κυκλοφόρησε το πρώτο της single, "Lowlife" και το πρώτο της EP, ένα four-track pop δίσκο που λέγεται Bubblebath, τον φεβρουάριο του 2016.
Το πρώτο στούντιο άλμπουμ της, Poppy.Computer, κυκλοφόρησε στις 6 οκτωβρίου, το 2017 από την δισκογραφικη Mad Decent. Η πρώτη συναυλία της περιοδείας της εγινε 19 οκτωβρίου 2017, στο Βανκούβερ.
Τις 17 Απριλίου 2018, η πρώην συνεργάτης του Ταϊτάνικ Σινγκλαίρ Μαρς Άργκο μήνυσε τον Σιγκλαίρ και τη Πόππυ για κλοπή πνευματικών δικαιωμάτων, υποστηρίζοντας ότι ο Σιγκλαίρ βάσισε την διαδικτυακή περσόνα της Πόπι στην ίδια, καθώς και μήνυσε τον Σιγκλαίρ για σωματική και συναισθηματική κακοποίηση για τη περίοδο μετά τον χωρισμό τους και την εγκατάλειψη του κοινού εγχειρήματός τους. Τον Ιανουάριο του 2019 τελικά η Πόππυ πραγματοποίησε δήλωσε με την οποία αναγνώριζε τα δικαιώματα στη Μαρς Άργκο όπως όριζε ο διακανονισμός τους και η υπόθεση απορρίφθηκε.
Αναφορές
Κατηγορία:Αμερικανίδες τραγουδίστριες
Καλαμιά Ηλείας
Για συνώνυμους οικισμούς στην Ελλάδα δείτε το λήμμα: Καλαμιά (τοπωνύμιο)
Η Καλαμιά είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 7 μέτρα.
Γεωγραφία
Η Καλαμιά βρίσκεται δίπλα στα βορειοδυτικά παράλια της Πελοποννήσου σε απόσταση 18 χλμ. ΝΔ. από τα Λεχαινά (έδρα του δήμου) και 9 χλμ. Ν.-ΝΔ. από την Κυλλήνη. Βορειοδυτικά γειτονεύει με το Κάστρο και νότια με τα Λουτρά Κυλλήνης. Είναι καλοκαιρινό θέρετρο της Ηλείας, γνωστό για τις αμμώδεις παραλίες και τα καθαρά νερά τους, στις οποίες δεν παρεμβάλλονται δρόμοι. Στην ευρύτερη περιοχή υπάρχουν ξενοδοχειακά καταλύματα και κέντρα εστίασης.
Διοικητικά
Ως ξεχωριστός οικισμός αναφέρεται επίσημα για πρώτη φορά το 1971 να προσαρτάται στον τότε κοινότητα Κάστρου. Σύμφωνα με το Σχέδιο Καλλικράτης μαζί με το Κάστρο, την Ανάληψη, το Καραβάκι, τα Λουτρά Κυλλήνης και τη Ψηλή Ράχη αποτελούν την τοπική κοινότητα Κάστρου που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 12 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ανδραβίδας - Κυλλήνης
Φερδινάνδος Β΄ της Νεαπόλεως
Βιογραφία
Ήταν διάδοχος της Νάπολης με τον τίτλο του δούκα της Καλαβρίας. Έχει κοπεί ένα μετάλλιο προς τιμήν του από τον Αντριάνο Φιορεντίνο με την επιγραφή DUX CALABR. - FERDINANDUS, ALFONSI II REGIS F[ILI], DIVI FERD. N[EPOS], DIVI ALFON. PRON[EPOS] ARAGONEUS, δηλ. Φερδινάνδος δούκας της Καλαβρίας, του βασιλιά Αλφόνσου Β΄ γιος, του θεϊκού Φερδινάνδου Α΄ εγγονός, και του θεϊκού Αλφόνσου Ε΄ της Αραγωνίας δισεγγονός. Ο πατέρας του, βλέποντας τη θέση του αβέβαιη στο θρόνο λόγω της επικείμενης εισβολής του Καρόλου Η΄ Βαλουά και της δυσαρέσκειας των υπηκόων του, παραιτήθηκε το 1495 υπέρ του υιού του.
Εν τω μεταξύ ο πάπας Αλέξανδρος ΣΤ΄ συνάσπισε τον Μαξιμιλιανό Α΄ Αψβούργων, τη Βενετία, το Μιλάνο και την Ισπανία εναντίον του Καρόλου Η΄, ο οποίος έτσι αναγκάστηκε να αποσύρει το μεγαλύτερο μέρος του στρατού του. Ο Φερδινάνδος Β΄ στην αρχή αποβιβάσθηκε στην Καλαβρία, στην Σεμιράνα, αλλά η φρουρά στο Πάλμι είχε αποκλείσει τη διαδρομή, έτσι πήγε στη νήσο Ίσκια, που είχε αντισταθεί στις Γαλλικές επιθέσεις, στις 7 Ιουλίου 1496. Την ίδια ημέρα εισήλθε στην πόλη, που οι πολίτες της, ενοχλημένοι από τη τρομερή συμπεριφορά των Γάλλων κατακτητών, τον υποδέχθηκαν με ενθουσιασμό. Με τη βοήθεια του μεγάλου στρατηγού Γκοζάλο Φερνάντεθ ντε Κόρδοβα, ο Φερδινάνδος Β΄ ήταν σε θέσει να απαλλαγεί τελείως από τους εισβολείς. Τον Αύγουστο με τη θέση του παγιωμένη, μπόρεσε να νυμφευτεί την Ιωάννα, αλλά όταν αποσύρθηκαν μετά το γάμο στην περιοχή Σόμα κοντά στο Βεζούβιο, ο βασιλιάς επλήγη από ασθένεια και σε λίγες ημέρες απεβίωσε στα 27 έτη του, έπειτα από εννέα μήνες βασιλείας, άτεκνος. Τον διαδέχθηκε ο θείος του Φρειδερίκος.
Οικογένεια
Το 1496 νυμφεύτηκε την ετεροθαλή αδελφή του πατέρα του, την Ιωάννα των Τραστάμαρα, κόρη του Φερδινάνδου Α΄ βασιλιά της Νεαπόλεως, που ήταν κατά 9 έτη μικρότερή του. Δεν πρόλαβαν να αποκτήσουν τέκνα, καθώς ο Φερδινάνδος Β΄ απεβίωσε λίγες ημέρες μετά.
Πηγές
Κατηγορία:Βασιλείς της Νεαπόλεως Κατηγορία:Οίκος της Τραστάμαρα
1737
Η παρούσα σελίδα αφορά το έτος 1737 κατά το Γρηγοριανό ημερολόγιο
Θάνατοι
Κατηγορία:Έτη
SBS (αυστραλιανός τηλεοπτικός σταθμός)
Το SBS είναι το εθνικής εμβέλειας δημόσιο τηλεοπτικό δίκτυο της Αυστραλίας. Άρχισε την λειτουργία του στις 24 Οκτωβρίου του 1980, ανήκει στην ομότιτλη Ειδική Ραδιοτηλεοπτική Υπηρεσία (Special Broadcasting Service) και είναι διαθέσιμο σε όλη την επικράτεια της χώρας. Το 2009, το κανάλι είχε 5.8% τηλεθέαση.
SBS HD
Το κανάλι SBS HD άρχισε να εκπέμπει στις 14 Δεκεμβρίου του 2006. Μεταδίδει προγράμματα του καναλιού σε εικόνα υψηλής ευκρίνειας.
Επίσημη ιστοσελίδα
Κατηγορία:Τηλεόραση στην Αυστραλία
Liber Abaci
Περιγραφή
Το βιβλίο αυτό περιέχει μαθηματικά Ινδο-αραβικής παράδοσης. Ο τίτλος του μεταφράζεται ως «Το βιβλίο των υπολογισμών».
Το πρώτο κεφάλαιο κάνει εισαγωγή στο Ινδο-αραβικό σύστημα αρίθμησης. Το δεύτερο κεφάλαιο ασχολείται με την μετατροπή νομισματικών αξιών.
Πηγές
Κατηγορία:Ιστορία των Μαθηματικών Κατηγορία:Χειρόγραφα Κατηγορία:Βιβλία μαθηματικών
Ο Μεγάλος Ληστής
Η ταινία με τίτλο "Ο Μεγάλος Ληστής" είναι ιταλογαλλικής συμπαραγωγής κωμωδία, έτους 1980 και διάρκειας 106 λεπτών (Πρωτότυπος τίτλος: IL LADRONE)
Υπόθεση
Ο Caleb είναι ένας τυχοδιώκτης που επιδίδεται συνεχώς σε δόλιες πράξεις, με σκοπό να εξαπατήσει τον κόσμο. Είναι πανέξυπνος και πανούργος, όμως, σχεδόν πάντα, αποκαλύπτονται οι απάτες του και αναγκάζεται να αλλάξει περιοχή, ώστε να αναζητήσει νέα «θύματα». Μέχρι που γνωρίζει την Deborah, μια πανέμορφη πόρνη, η οποία φέρνει στη ζωή του τα πάνω – κάτω…
Συντελεστές
Πρωταγωνιστούν: Enrico Montesano, Έντβιτζε Φένεκ, Bernadette Lafont, Claudio Cassinelli, Enzo Robutti, Susanna Martinková, Anna Orso
Σενάριο: Pasquale Festa Campanile, Renato Ghiotti, Ottavio Jemma, Santino Sparta, Stefano Ubezio
Σκηνοθεσία: Pasquale Festa Campanile
Παραπομπές
Κατηγορία:Ταινίες του 1980 Κατηγορία:Ιταλόφωνες ταινίες Κατηγορία:Κομέντια αλ'ιταλιάνα Κατηγορία:Ταινίες με μουσική σύνθεση Ένιο Μορικόνε
Εθνικός ύμνος της Τόνγκα
"Ko e fasi o e tui o e Otu Tonga" είναι ο εθνικός ύμνος της Τόνγκα. Στην τοπική τονγκανική γλώσσα, ο τίτλος σημαίνει "τραγούδι του βασιλιά των Νησιών Τόνγκα". Οι στίχοι γράφτηκαν από τον Πρίγκιπα Uelingatoni Ngū Tupoumalohi κι η μουσική από τον Karl Gustavus Schmitt. Χρησιμοποιήθηκε για πρώτη φορά το 1874.
Ελληνική μετάφραση
thumb
Πηγές
Κατηγορία:Εθνικοί ύμνοι Κατηγορία:Εθνικά σύμβολα της Τόνγκα
1738
Η παρούσα σελίδα αφορά το έτος 1738 κατά το Γρηγοριανό ημερολόγιο
Θάνατοι
Κατηγορία:Έτη
Σαμί Μπεϊρούν
Ο Σαμί Μπεϊρούν (λατινικό αλφάβητο : Sami Beyroun), είναι παλαίμαχος Λιβανέζος αθλητής των χιονοδρομιών-σκιέρ.
Παραπομπές
Κατηγορία:Λιβανέζοι αθλητές των χιονοδρομιών
Στη Χρυσή Λίμνη
Στη Χρυσή Λίμνη (αγγλ. On Golden Pond) είναι αμερικανική δραματική ταινία παραγωγής 1981, σε σκηνοθεσία Μαρκ Ράιντελ, με πρωταγωνιστές τους Χένρι Φόντα, Κάθριν Χέπμπορν και Τζέιν Φόντα. Η ταινία, που είναι βασισμένη στο ομώνυμο θεατρικό του Έρνεστ Τόμπσον, χάρισε στον Χένρι Φόντα το Όσκαρ Α' Ανδρικού Ρόλου για την τελευταία του ταινία. Η συμπρωταγωνίστριά του Κάθριν Χέπμπορν βραβεύτηκε επίσης με όσκαρ, όπως και ο Έρνεστ Τόμπσον που διασκεύασε το θεατρικό του για τη μεγάλη οθόνη. Η ταινία έλαβε συνολικά 10 υποψηφιότητες για το βραβείο.
Υπόθεση
Ένα ηλικιωμένο ανδρόγυνο ο Νόρμαν (Χένρι Φόντα), ένας συνταξιούχος καθηγητής κι η Έθελ Θέιερ (Κάθριν Χέπμπορν) αποσύρονται στο σπίτι τους δίπλα στη λίμνη σε μια περιοχή της Νέας Αγγλίας των Η.Π.Α. Ο Νόρμαν πλησιάζει τα 80 κι η κόρη του Τσέλσι (Τζέιν Φόντα), την οποία το ζευγάρι έχει να δει χρόνια, αισθάνεται ότι πρέπει να είναι εκεί την ημέρα των γενεθλίων του. Η χωρισμένη από τον πρώτο της άνδρα Τσέλσι σκοπεύει να αφήσει στους γονείς της τον Μπιλ (Νταγκ Μακ Κίον) γιο του αρραβωνιαστικού της, προκειμένου να μπορέσει να ταξιδέψει στην Ευρώπη. Ο μικρός Μπιλ είναι ένα δύσκολο παιδί και το ηλικιωμένο ζευγάρι αργεί αλλά καταφέρνει να δημιουργήσει ένα δυνατό δέσιμο μαζί του. Όταν η Τσέλσι γυρίζει από την Ευρώπη παντρεμένη πλέον με τον πατέρα του Μπίλι, βρίσκει τον μικρό να έχει τη σχέση που εκείνη επιθυμουσε πάντα να έχει με τον πατέρα της. Ενώ μυστικά κι απωθημένα του παρελθόντος αναδύονται στην επιφάνεια, η Τσέλσι κάνει την ύστατη προσπάθεια για να τα βρει με τον πατέρα της.
Πληροφορίες
Η Στη Χρυσή Λίμνη, μια ταινία βασισμένη σε θεατρικό έργο του Έρνεστ Τόμσον, αποτίει φόρο τιμής στην τρίτη ηλικία και βάζει στο μικροσκόπιο τόσο τη σχέση ενός ηλικιωμένου ζευγαριού μετά από πολλά χρόνια γάμου, όσο και τη σχέση μεταξύ γονιών και παιδιών.
Η θεατρική παράσταση Στη χρυσή λίμνη έκανε πρεμιέρα στο Μπρόντγουεϊ με πρωταγωνιστές τους Τομ Άλντγρεντζ και Φράνσις Στέρχαγκεν. Η επιτυχία του θεατρικού είχε σαν αποτέλεσμα πολλοί ηλικιωμένοι ηθοποιοί της χρυσής εποχής του Χόλυγουντ να ενδιαφερθούν για τους πρωταγωνιστικούς ρόλους και κυρίως ο Τζέιμς Στιούαρτ, τον οποίο πρόφτασε η Τζέιν Φόντα όταν αγόρασε τα δικαιώματα του θεατρικού κι αποφάσισε ως παραγωγός της ταινίας να προσλάβει τον πατέρα της Χένρι (και επιστήθιο φίλο του Στιούαρτ) για το ρόλο του Νόρμαν Θάιερ. Ο ρόλος της Έθελ Θάιερ πήγε στη βετεράνο Κάθριν Χέπμπορν, η οποία (παραδόξως) ούτε είχε συνεργαστεί, αλλά ούτε συναντηθεί στο παρελθόν με τον Φόντα. Την πρώτη μέρα στο σετ η Χέπμπορν για να σπάσει τον πάγο, έδωσε στον Φόντα να φορέσει το τυχερό καπέλο που της είχε αφήσει ο Σπένσερ Τρέισι κι ο ηθοποιός εμφανίζεται στην ταινία φορώντας αυτό το καπέλο. Η Χέπμπορν πριν ξεκινήσουν τα γυρίσματα βρισκόταν σε κατάσταση ανάρρωσης μετά από εγχείρηση που υπέστη και παρά λίγο να αντικατασταθεί από την Μπάρμπαρα Στάνγουικ. Η Τζέιν Φόντα που είχε, όπως κι ο χαρακτήρας που υποδυόταν, δύσκολη σχέση με τον πατέρα της, αποκάλυψε χρόνια αργότερα ότι η ταινία αντικατόπτριζε τη δική της σχέση με τον Φόντα. Αυτή ήταν η πρώτη και η τελευταία συνεργασία τους. Ο Φόντα πέθανε ένα χρόνο μετά την ολοκλήρωση της ταινίας, που αποτελεί και το κύκνειο άσμα του.
Βραβεία
Η ταινία ήρθε δεύτερη σε εισπράξεις το 1981 ακολουθώντας την ταινία Ο Ιντιάνα Τζόουνς και Οι Κυνηγοί της Χαμένης Κιβωτού (Raiders Of The Lost Ark) του Στίβεν Σπίλμπεργκ, ενώ συγκίνησε επίσης τους κριτικούς και τα μέλη της ακαδημίας των όσκαρ που την πρότειναν για 10 βραβεία. Τη βραδιά των βραβείων κατάφερε να αποσπάσει 3 ένα για τη Χέπμπορν κι ένα για τον Φόντα. Η Χέπμπορν έλαβε το 4ο της όσκαρ σπάζοντας κάθε ρεκόρ, ένα ρεκόρ που δεν έχει κανείς καταφέρει να καταρρίψει μέχρι και σήμερα. Για το Φόντα αντιθέτως ήταν μόλις το πρώτο του. Ήταν μόλις η δεύτερη φορά που ο Fonda βρισκόταν στη λίστα των υποψηφίων, 41 χρόνια μετά την πρώτη για την ταινία Τα Σταφύλια της Οργής (The Grapes Of Wrath, 1941). Ο ηθοποιός δε μπόρεσε να παραστεί στην τελετή κι η Τζέιν δέχτηκε το όσκαρ για λογαριασμό του. Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Παραπομπές
Κατηγορία:Αμερικανικές ταινίες Κατηγορία:Ταινίες του 1981 Κατηγορία:Ταινίες παραγωγής Universal Pictures Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στις Ηνωμένες Πολιτείες Αμερικής Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες)
Wretch
Wretch είναι ο τίτλος του πρώτου άλμπουμ του αμερικάνικου heavy metal συγκροτήματος Kyuss, το οποίο κυκλοφόρησε στις 23 Σεπτεμβρίου του 1991 μέσω της δισκογραφικής εταιρείας Dali Records.
Οι ηχογραφήσεις του δίσκου πραγματοποιήθηκαν από το 1989 ως το 1991 με παραγωγούς την Κάθριν Ένι και τον Ρον Κράουν. Τα κομμάτια του άλμπουμ αποτελούν μία μίξη παλιότερων ντέμο και νέου υλικού, κάτι που ξένισε τα μέλη του σχήματος οι οποίοι δήλωσαν ότι δεν θεωρούν το "Wretch" ως το ντεμπούτο-άλμπουμ τους, αλλά τον διάδοχο του, "Blues for the Red Sun".
Μέλη των Kyuss
Η σύνθεση του συγκροτήματος κατά την ηχογράφηση του "Wretch" είχε την εξής μορφή:
Πηγές
Κατηγορία:Δισκογραφία των Kyuss Κατηγορία:Άλμπουμ του 1991
Κλειστοφοβία
Η κλειστοφοβία είναι μία νοσηρή ψυχική κατάσταση φοβίας, όπου το άτομο αισθάνεται έντονο φόβο, συνήθως παράλογο και αδικαιολόγητο, όταν βρίσκεται σε κλειστό χώρο, όπως ασανσέρ, υποβρύχιο, καμπίνα, λεωφορείο ή ακόμη και αίθουσα, και ειδικότερα όταν είναι μόνο του.
Ο φόβος αυτός ως συναίσθημα εκδηλώνεται κυρίως με συμπτώματα άγχους και πνιγμονής. Ο κλειστοφοβικός άνθρωπος έχει την ψευδαίσθηση ότι τα τοιχώματα του χώρου όπου βρίσκεται στενεύουν όλο και περισσότερο και θα τον συνθλίψουν. Η παρουσία και άλλων ατόμων στο χώρο μειώνει συνήθως την ένταση των συμπτωμάτων, χωρίς όμως να καταφέρνει να απαλλάξει το άτομο εντελώς από τους φόβους του.
Η πιο διαδεδομένη και γενικότερα παραδεκτή ερμηνεία της φοβίας αυτής, στηρίζεται στην άποψη πως ο φόβος του θανάτου που διακατέχει το άτομο παίρνει την έκφραση του νευρωτικού φόβου σε κλειστούς και στενούς χώρους που συμβολικά παίρνουν την έννοια του φέρετρου ή του τάφου.
Η κλειστοφοβία συνηθέστερα εκδηλώνεται ως νεύρωση ή υστερία.
Για τη θεραπεία της κλειστοφοβίας δεν φαίνεται να αποδίδει άλλη μέθοδος παρά η ψυχοθεραπεία, συνήθως συνδυαζόμενη και με κάποια υποστηρικτική θεραπεία με φάρμακα. Μια από τις διαδεδομένες μεθόδους για την αντιμετώπιση και αυτής αλλά και πολλών άλλων φοβιών είναι αυτή της έκθεσης, όπου το άτομο μαθαίνει σταδιακά να εκτίθεται στην κατάσταση που του προκαλεί το φόβο (εδώ τον κλειστό χώρο), χωρίς όμως εγγυημένο αποτέλεσμα.
Εθνικός Ύμνος του Τζιμπουτί
Ο εθνικός ύμνος του Τζιμπουτί υιοθετήθηκε το 1977, με την ανεξαρτησία της χώρας από τη Γαλλία. Οι στίχοι είναι του Aden Elmi κι η μουσική από τον Abdi Robleh.
Εξωτερικοί σύνδεσμοι
Κατηγορία:Εθνικά σύμβολα του Τζιμπουτί Τζιμπουτι
Δημόσια Ιστορική Βιβλιοθήκη Δημητσάνας
Η Βιβλιοθήκη Δημητσάνας είναι ελληνική δημόσια βιβλιοθήκη στη Δημητσάνα της περιφερειακής ενότητας Αρκαδίας.
Ιστορική αναδρομή
Στα δύο πρώτα χρόνια της επανάστασης λεηλατήθηκε και το χαρτί χρησίμευσε για την κατασκευή πυριτιδοβολών. Έμειναν μόνο 550 τόμοι. Μετά την επανάσταση προστέθηκαν από δωρεές άλλα 2.000 βιβλία.
Σήμερα η συλλογή της Βιβλιοθήκης ανέρχεται σε 35000 τόμους βιβλίων παλαιών κα νέων, κλπ.
Παραπομπές
Κατηγορία:Ιστορικές βιβλιοθήκες στην Ελλάδα Βιβλιοθηκη
Εθνική Πορτογαλίας Κ-23 (ποδόσφαιρο ανδρών)
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Η Εθνική Πορτογαλίας Κ-23 (ποδόσφαιρο ανδρών) (ή Ολυμπιακή ποδοσφαιρική ομάδα Πορτογαλίας). Εκπροσωπεί την Πορτογαλία στος διεθνείς ποδοσφαιρικές διοργανώσεις των Ολυμπιακών Αγώνων και σε άλλες διοργανώσεις κάτω των 23 ετών. Στην ομάδα μπορούν να συμμετάσχουν ποδοσφαιριστές μέχρι 23 ετών, εκτός από 3 μεγαλύτερους ποδοσφαιριστές κατά τη διάρκεια των Ολυμπιακών Αγώνων. Η ομάδα ελέγχεται από την Πορτογαλική Ποδοσφαιρική Ομοσπονδία. Καλύτερη θέση της ομάδας ήταν η 4η το 1996.
Έπαιζε για μια δεκαετία στον ολυμπιακό. Κατέκτησε 9 πρωταθλήματα 8 κύπελλα και 1 Europa leuage
Ιωνάς
Ο Ιωνάς ήταν προφήτης ο οποίος αναφέρεται στην Παλαιά Διαθήκη. Η λέξη Ιωνάς προέρχεται από την εβραϊκή λέξη «γιωνά», που σημαίνει «περιστερά». Ο Ιωνάς ήταν γιός του Αμιττάγ.